યુરીએ કેદીઓની એક નાનકડી ટૂકડીને તાલીમ આપવા માટે પસંદ કરી હતી. એક સમયે એક જ કેદીને તે સાલપિટરના સ્ટોરહાઉસમાં લઈ જતો અને ગેવેર ૪૧ ડબ્લ્યુના મિકેનિઝમ અંગે શિક્ષણ આપતો. પાંચ-પાંચ કેદીઓની એક, એવી ત્રણ કમાન્ડો ટૂકડીઓ તેણે ઊભી કરી લીધી હતી. બેજસ્કીના તાલીમાર્થિઓમાં કેટલાક લોકો લ્યુટેક ફિજેનબમ જેવા યુવાનો હતા. બાકીના ફેફરબર્ગ જેવા પ્રૌઢો અને અન્ય કેટલાક કેદીઓ પણ હતા જેમને શિન્ડલરના કેદીઓ “બદઝિન” તરીકે ઓળખતા હતા.